至三臺子村中。設棚方作戲。麻貝衙譯兩胡。先到觀光。余同行中諸人。亦駐馬見之。少頃。戲子輩皆下棚而去。蓋就食店房也。余乃登棚。盧宣傳洽，張遠翼，申之淳，劉再昌，畫員許淑皆上。譯輩探出戲本題目及唱曲各一冊。余繙閱一遍。則戲本凡四五十題。而太半是小說未見未聞者。其中有華容精曹。此三國演義中事也。衆以此爲易曉。欲見其狀。而戲子輩久不來。故遂往。棚下賣梨者多。善興買十介以進。遂與諸人分喫。行十餘里。馬蹶而墜。以沙軟放。幸不至深傷。到十三山。